ועדת הכספים, כנסת 20, פרוטוקול מספר 210, 2015-12-23 09:20

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

מיקי לוי: הצעה לסדר, אדוני.

משה גפני: רגע, אני אאפשר, אבל אחמד טיבי ביקש קודם.

משה גפני: קודם אני רוצה לעשות את ההצבעה, ואחרי כן אני אתן אפשרות להעלות הצעות לסדר.

משה גפני: פשוט אני פוחד – טוב, אני לא רוצה להגיד.

משה גפני: הרבה פעמים אני מדבר לפרוטוקול דברים שאסור לי להגיד.

סתיו שפיר: מה אסור לך להגיד?

משה גפני: על כל פנים, קודם ההצבעות.

משה גפני: זה ממש קצר.

משה גפני: אחרי זה יהיו הצעות לסדר.

משה גפני: אבל אחמד טיבי ביקש ראשון, ואתה אחריו.

משה גפני: אני מבקש להצביע על הסעיפים שלא הצבענו אתמול בגלל שאי אפשר היה להצביע.

משה גפני: לא עבר מספיק זמן.

משה גפני: לא הייתה התנגדות, אבל היו שם כפרי נוער וכל הדברים האלה.

משה גפני: מה ההצעות שאנחנו צריכים להצביע – שם, מספר ועמוד.

<טמיר כהן: נעשה רק סדר.

<טמיר כהן: אנחנו נצביע קודם כול על הרביזיה.

משה גפני: לא, לא.

משה גפני: הרביזיה אחר כך.

<טמיר כהן: אז אנחנו עוברים למה שנדון אתמול ולא הוצבע.

<טמיר כהן: זה נמצא בסט שמונח לפניכם – פניות 83, 84 – הוצאות שונות.

משה גפני: מי בעד הסעיף?

משה גפני: בעד הסעיפים – רוב

משה גפני: נמנעים – אין

משה גפני: בעד – 8, נגד – 6.

משה גפני: הסעיף עבר.

<טמיר כהן: פנייה מס' 141 – משרד החינוך.

<טמיר כהן: זה נמצא אצלכם בסט בעמוד 32.

משה גפני: זה כפרי נוער, נכון?

משה גפני: מי בעד הפנייה?

סתיו שפיר: על מה מצביעים?

סתיו שפיר: לאיפה זה הולך?

סתיו שפיר: יש פה חברים שלא יודעים - -

משה גפני: כפרי נוער.

משה גפני: בעד הסעיף – רוב

משה גפני: נמנעים – אין

משה גפני: בעד – 8, נגד– 6.

משה גפני: הסעיף עבר.

<טמיר כהן: יש רביזיה.

משה גפני: בסדר.

<טמיר כהן: פנייה 144, משרד החקלאות.

<טמיר כהן: זה בסט שלפני

<טמיר כהן: כם בעמוד 34.

סתיו שפיר: זה קיצוץ בתמיכות במחקרים רב-שנתיים בחקלאות.

סתיו שפיר: רק שתדעו.

משה גפני: טוב שאת אומרת מפני שאחרת אולי לא היו יודעים.

סתיו שפיר: אחרת אולי היו מצביעים אחרת.

משה גפני: מי בעד הפנייה?

משה גפני: ירים את ידו.

משה גפני: מי נגד?

משה גפני: בעד הסעיף – רוב

משה גפני: נמנעים – אין

משה גפני: הפנייה אושרה.

מיקי לוי: רביזיה.

<טמיר כהן: פנייה 146 – משרד החינוך.

<טמיר כהן: בסט שלפניכם בעמוד 36.

סתיו שפיר: על זה לא דיברנו, גפני.

משה גפני: ועוד איך דיברנו.

משה גפני: אפילו רצינו להצביע אתמול.

סתיו שפיר: לא על זה.

סתיו שפיר: לא היה על זה דיון.

משה גפני: מי בעד הפנייה?

משה גפני: ירים את ידו.

משה גפני: מי נגד?

משה גפני: בעד הסעיף – רוב

משה גפני: נמנעים – אין

משה גפני: הפנייה אושרה.

מיקי לוי: רביזיה.

משה גפני: מה יש עוד?

<טמיר כהן: הרביזיה.

<טמיר כהן: סיימנו את הפניות.

משה גפני: רביזיה, בבקשה.

<טמיר כהן: הרביזיה היא על פניות - -

באסל גטאס: רביזיות של אתמול.

<טמיר כהן: יש רביזיה אחת שנותרה.

משה גפני: יש עכשיו רביזיות חדשות שנקבע אותן.

<טמיר כהן: אבל אלה שאריות מהדיון אתמול.

<טמיר כהן: פניות 124, 125 – משרד החקלאות.

סתיו שפיר: תקריא מה הנתונים.

סתיו שפיר: יכול להיות שהם ישנו את דעתם.

סתיו שפיר: הם אנשים אינטליגנטיים, והם ישמעו את הפרטים, ויכול להיות - - -

<קריאות: - - -

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: נמנעים – אין

משה גפני: הרביזיה לא התקבלה.

משה גפני: הצעה לסדר של חבר הכנסת אחמד טיבי.

אחמד טיבי: תודה, אדוני.

אחמד טיבי: אדוני היושב-ראש, רבותי חברי הוועדה, לפי סיכום שהיה בשנת התקציב 2014-2013 הייתה אמורה להיות העברה למנהל התרבות הערבית – חמישה מיליון שקל וארבעה מיליון למחקר ופיתוח במשרד המדע.

אחמד טיבי: רק אתמול זה הגיע, והיום אני מבקש שהחברים יצביעו עליה.

אחמד טיבי: אם לא נצביע עליה היום אנחנו נפסיד אותה בשנת התקציב.

סתיו שפיר: מתי היה הסיכום על ההעברה הזאת?

אחמד טיבי: בשנה שעברה.

סתיו שפיר: אז למה זה לא נכנס לתקציב?

אחמד טיבי: את יודעת – זה שישים שנה לא כל מה שמסכמים בקשר למגזר הערבי עובר.

בצלאל סמוטריץ': אני לא מבין, יש פה נוהל שאנחנו לא מצביעים מהיום להיום.

בצלאל סמוטריץ': ככה היה אתמול.

סתיו שפיר: אבל הסיכום היה לפני שנה.

אחמד טיבי: הייתה גם תכנית חומש שלא קיימו.

סתיו שפיר: לא, אני שואלת ברצינות, לא חלילה כדי להזיק - -

אחמד טיבי: אני עונה ברצינות.

סתיו שפיר: אבל הסיכום היה לפני יותר משנה, והם לא רצו להכניס את זה לתקציב 2015?

אחמד טיבי: לא, לא נכנס.

אחמד טיבי: רצו, לא נכנס.

סתיו שפיר: אפשר להבין מהאוצר מה הסיבה לדבר הזה?

אחמד טיבי: נסחב.

אחמד טיבי: יש עוד כמה דברים שנסחבים.

אחמד טיבי: לכן אני מבקש מהחברים להצביע עליה.

משה גפני: רגע, אחמד טיבי מדבר על הנוהל.

משה גפני: אם אנחנו מתגברים על הנוהל, כמובן, אנחנו נבקש דיון - -

יצחק וקנין: ואז ניכנס לפרטים.

סתיו שפיר: כדי להתגבר על הנוהל אני מציעה שנשמע מהאוצר מדוע היה סיכום על שינוי תקציבי, וזה לא נכנס.

סתיו שפיר: אותו סיכום היה ב-2014-2013, וזה לא נכנס ל-2015.

משה גפני: כדי לשמוע מהם אני צריך לשים את זה על סדר היום.

אחמד טיבי: אני רוצה להסביר במה מדובר.

משה גפני: בבקשה.

אחמד טיבי: חמישה מיליון שקל זה למנהל התרבות הערבית.

אחמד טיבי: שם התקציב הוא אחד הנמוכים במשרד התרבות עד שהצלחנו להגדיל.

אחמד טיבי: אמנם חמישה מיליון זה לא מי יודע מה, אבל בהשוואה לתקציב הקיים זה הישג.

אחמד טיבי: זה אפילו לא העדפה מתקנת.

אחמד טיבי: אבל התעקשנו וקיבלנו.

אחמד טיבי: גם ארבעה מיליון למכוני מחקר ופיתוח ביישובים הערביים זה לא הרבה, אבל הכול יחסי.

אחמד טיבי: זה מצוין בהשוואה למה שהיה קיים.

אחמד טיבי: אם אנחנו לא מעבירים את זה עכשיו זה הלך לאיבוד.

משה גפני: אני רוצה להגיד לגבי הנוהל.

משה גפני: מחברי הקואליציה אני לא צריך הסכמה.

משה גפני: הממשלה מבקשת, והקואליציה מחויבת לזה.

משה גפני: אני צריך הסכמה מהאופוזיציה.

משה גפני: אם האופוזיציה מסכימה, אני שם את זה על סדר היום, דנים על זה, ונצביע.

סתיו שפיר: אני מבקשת הצעה לסדר.

משה גפני: אז מיקי לוי קודם.

משה גפני: בבקשה.

מיקי לוי: אדוני היושב-ראש, אנחנו יושבים כמו ניצבים כאן במשך עשרים וחמש שעות.

מיקי לוי: בשעות האלה העברנו 40 מיליארד שקל - -

בצלאל סמוטריץ': אתמול זה היה שלושים ושניים.

מיקי לוי: ארבעים מיליארד שקל – עשרה אחוז מתקציב המדינה.

מיקי לוי: טירוף.

מיקי לוי: לא היה כדבר הזה.

מיקי לוי: גם הוותיקים בינינו – לא היה כדבר הזה.

מיקי לוי: לעיתים אנחנו מעבירים מתקציב לתקציב בלי לדעת מה; כי הממשלה וקואליציה הם דורסנים, זה בסדר, יש לכם רוב.

מיקי לוי: מעבר לכך אני יכול למסור מסר בעזרת פקידי האוצר ובעזרת אנשי כולנו – שר האוצר וראש אגף התקציבים לא דיברו אמת.

מיקי לוי: לפני כחודש וחצי סיכמתי על מתן כשמונים מיליון שקל.

מיקי לוי: בכל העברות התקציבים האלה מצד לצד רימו אותי ולא מצאו שמונים מיליון שקל לאימהות חד הוריות.

מיקי לוי: החלק החלש ביותר בחברה הישראלית – הבטיחו ולא קיימו.

מיקי לוי: עוברים את שנת 2015, זאת אומרת שאימהות חד-הוריות לא יוכלו להגיש את הבקשה למס הכנסה שלילי, מה שנקרא או עידוד יציאה לעבודה מכיוון שפקידי האוצר התעמרו.

מיקי לוי: צר לי שאני אומר עליכם את זה.

מיקי לוי: עד עכשיו שמרתי עליכם.

מיקי לוי: ראש אגף התקציבים לא דיבר אמת – תמסרו לי בשמי; שר האוצר לא דיבר אמת – תמסרו לו בשמי.

מיקי לוי: אני אמשיך להילחם בכם.

מיקי לוי: כל יום שאני אעלה לדוכן זה מה שאתם תשמעו ממני על האימהות החד-הוריות כי דפקתם להן את שנת 2015, ולא תשלמו את המגיע לאימהות החד-הוריות או למשפחות החד-הוריות – האוכלוסייה שהיא בין החלשות במדינת ישראל.

מיקי לוי: אני מאוד מודה לכם בשם המשפחות האלה.

מיקי לוי: תודה לכם.

משה גפני: תודה.

משה גפני: סתיו שפיר, הצעה לסדר.

סתיו שפיר: איליה ואחמד, אני מאוד מופתעת מהאמירה הזאת שנערך סיכום תקציבי על תקציב בשנת 2013 או 2014 לפני יותר משנה, והסיכום הזה שהיה - - איליה, סליחה, מה שקורה שם לא רציני.

סתיו שפיר: אני מבקשת את תשומת לבכם.

סתיו שפיר: נערך סיכום על הוצאה תקציבית, כלומר ההוצאה הזאת הייתה צפויה ומתוכננת, והיא לא נכנסה - -

אחמד טיבי: אבל לא היה סיכום לאן היא הולכת.

סתיו שפיר: היה סיכום על כך שתהיה העברה על סכום מסוים?

אחמד טיבי: אמרו לי, נעביר.

אחמד טיבי: ביקשתי להעביר.

אחמד טיבי: אמרו, נעביר.

אחמד טיבי: היו חילוקי דעות לאן זה עובר.

אחמד טיבי: לאחרונה הגענו להבנה לאיזה משרדים זה עובר.

סתיו שפיר: אני מזכירה לך, אחמד, שממש ביום שבו הצבענו פה על התקציב היה דיון מאוד חשוב עם ראשי רשויות מהציבור הערבי שהגיעו לפה והביעו כעס גדול ומוצדק על חוסר תקצוב, וכולנו תמכנו באמירה שלהם.

סתיו שפיר: או לפחות – לא כולנו - -

אחמד טיבי: אין קשר בין הדברים.

סתיו שפיר: רגע.

סתיו שפיר: אני שאלתי שם מדוע ההסכמות שהיו לא נכנסו לתקציב, ואמרו שהיו הסכמות, אבל הן לא סגורות, ולא יודעים, וזה לא נכנס לתקציב.

אחמד טיבי: אני לא יודע למה את מזכירה את זה.

אחמד טיבי: שם זה משהו אחר, שלטון מקומי.

אחמד טיבי: פה אנחנו מדברים על נושא אחר לחלוטין.

סתיו שפיר: אני מבינה.

סתיו שפיר: מה שקורה שבמקום לתקצב את הציבור הערבי בצורה הוגנת כל פעם אומרים "אולי" ו"מתישהו" ועושים כל מיני סיכומים כאלה לא מאוד מסודרים – ואת זה אני אומרת בצורה עדינה – ואז גוררים אתכם לפה כדי לבקש העברות תקציביות - -

באסל גטאס: פעם ראשונה בהיסטוריה שחבר כנסת ערבי מבקש העברה.

סתיו שפיר: סליחה, זאת לא פעם ראשונה בהיסטוריה.

באסל גטאס: אני אומר לך.

סתיו שפיר: אני אומרת לך.

סתיו שפיר: מייצרים מצב שצריך להתחנן לכסף - -

משה גפני: בסדר, אבל הוא רוצה להעביר את זה עכשיו.

סתיו שפיר: הקשבת למה שאמרתי?

משה גפני: בטח.

סתיו שפיר: לא.

משה גפני: אמרת שאם היה סיכום תקציבי, למה זה לא נכנס - -

סתיו שפיר: תן לי לסיים, בבקשה.

משה גפני: בבקשה.

סתיו שפיר: המצב המעוות הזה הוא מצב שמביאים לפה העברות של פירורים תקציביים.

סתיו שפיר: מדובר במעט מאוד כסף במקום להכניס לתקציב סכום רציני של כסף שבאמת - - -

אחמד טיבי: אבל אנחנו נאבקים על זה, סתיו - -

סתיו שפיר: אחמד, תן לי לסיים.

אחמד טיבי: אני מדבר על משהו ספציפי לגבי תרבות - -

סתיו שפיר: תן לי לסיים.

אחמד טיבי: - - זה חלק גדול מהתקציב של התרבות.

אחמד טיבי: זאת הצלחה משמעותית.

אחמד טיבי: את מדברת על שלטון מקומי ועל תכנית חומש שאנחנו נאבקים עליה עכשיו.

באסל גטאס: את מדברת על העיקרון.

באסל גטאס: העיקרון מקובל.

סתיו שפיר: אני מדברת פה על הרגל שקורה פה פעם אחר פעם, ואתה צריך להסכים איתי על הדבר הזה.

סתיו שפיר: אין בינינו חילוקי דעות על זה.

אחמד טיבי: אנחנו זועקים את הזעקה הזאת.

אחמד טיבי: לא את.

סתיו שפיר: הרגל שבו במקום להכניס כספים לתוך התקציב, ולעשות את זה בצורה מסודרת ולצמצם פערים עושים את זה - - -

אחמד טיבי: - - - את צריכה לעמוד לצדנו גם בדרישה הזאת.

סתיו שפיר: - - אני מציעה שמשרד האוצר יענה לשאלה, מדוע יש סיכום תקציבי שלא הוכנס במכוון לתקציב.

סתיו שפיר: האם זה לא כדי שחלילה לא יצטרכו להעביר להם גם בשנה הבאה את אותו סכום של כסף לבסיס או מסיבות אחרות?

סתיו שפיר: אני רוצה להגיד פה עוד מילה אחת לגבי הנוהל - -- - -

משה גפני: יש פה מישהו ממשרד האוצר שיוכל לענות על זה?

משה גפני: בסדר.

סתיו שפיר: גפני, אתה הערת פה כמה הערות לגבי זה שנאמרים דברים במכוון בשביל בג"ץ - -

משה גפני: לא, אני חזרתי בי.

משה גפני: זאת הייתה סתם בדיחה לא מוצלחת.

סתיו שפיר: - - לכן מאוד הופתעתי שאתמול התקבלה בבית המשפט העליון הודעה מוועדת הכספים מהייעוץ המשפטי של הכנסת, שמשבח את הנוהל החדש ומסביר שהוא כביכול מענה לעתירה לבג"ץ - -

בצלאל סמוטריץ': לא הבנתי מה את רוצה – שאת תלכי פה לבג"ץ כל פעם כשמשהו לא מוצא חן בעינייך, ואנחנו ניישר קו?

סתיו שפיר: אני אגיד לפרוטוקול שאין שום קשר בין הנוהל לבין העתירה העקרונית הזאת לבית המשפט העליון.

משה גפני: אני גם חושב - - -

סתיו שפיר: - - מאחר שהשיטה הזאת היא מה שמייצרת פה את הפערים ותכנון תקציבי לקוי.

סתיו שפיר: זה גם בלשון המעטה.

סתיו שפיר: זה לא תכנון תקציבי, זה לא תקציב.

סתיו שפיר: זה שאנחנו מעבירים כאן חמישים וחמישה מיליארד שקל - -

משה גפני: ארבעים.

סתיו שפיר: כבר עלינו לארבעים?

משה גפני: ככה מיקי אומר.

משה גפני: אני סומך עליו, אני לא ספרתי.

משה גפני: בגלל שלא למדתי ליבה.

מיקי לוי: ארבעים מיליארד שקל.

סתיו שפיר: על סוף שנה שתוקצבה בסוף שנה אפשר היה לדעת בדיוק כמה תקציב צריך להעביר.

סתיו שפיר: זה פשוט בושה וחרפה, וזה מוכיח שהתקציב היה פיקטיבי לחלוטין.

משה גפני: בסדר, הבנתי.

משה גפני: אני רק רוצה להבהיר בנושא בג"ץ.

משה גפני: אני אבקש ממך תשובה, ונחליט אחר כך מה עושים.

משה גפני: אני לא רוצה לשבש את סדר היום.

משה גפני: החלק של הכנסת שהייתה לגביו עתירה – קבענו נוהל.

משה גפני: הייתה הסכמה לגבי הנוהל.

משה גפני: ועדת הכספים סבורה שאם הנוהל הזה אכן יתנהל כפי שהוא סוכם הוא פותר את הבעיה הזאת.

סתיו שפיר: - - -

משה גפני: מה זה משנה?

סתיו שפיר: כי זה לא קשור אחד בשני.

משה גפני: תקשיבי.

משה גפני: אני עונה לך, ואני חושב שאני עוזר לך בזה.

משה גפני: לא נפתרה הבעיה של התנהלות משרד האוצר מול בג"ץ.

משה גפני: אין קשר.

משה גפני: אני ביקשתי מהייעוץ המשפטי להוציא אותנו מהעניין כי אנחנו רוצים שהנוהל יפעל כאן כתקנו כפי שסיכמנו, ואני מקווה שאכן כך יהיה.

משה גפני: אמרתי את זה כמה פעמים במהלך הדיונים על ההעברות לאנשי משרד האוצר.

משה גפני: גם יעל מבורך הייתה, והיא אמרה שזה מה שמתכוונים לעשות.

משה גפני: בינואר נעשה עוד דיון אם יהיה להם שיבוש בתנאים טכניים.

משה גפני: זה לא קשור לנושא של בג"ץ לגבי משרד האוצר ולטענה העקרונית שלך, האם באמצע השנה בכלל צריך להביא העברות או כל כך הרבה העברות.

משה גפני: זה לא קשור לעניין.

משה גפני: בסדר, מה שבג"ץ – בג"ץ.

משה גפני: כל עוד לא הוכח אחרת הכנסת לא נמצאת בדיון הזה.

משה גפני: לגבי הנושא שהעלה אחמד טיבי.

משה גפני: ההעברות הגיעו לכאן.

משה גפני: אני לא הכרתי את ההעברות האלה קודם.

משה גפני: מיקי לוי הוא אמנם לא יושב-ראש הוועדה, אבל הוא ראה את זה אפילו לפני כי טכנית לא ראיתי.

משה גפני: ביקשתי ממנהל הוועדה שכל פעם מגיעות פניות להעביר את זה לחברי הוועדה, וזה עבר.

משה גפני: בין הפניות יש פנייה שעליה דיבר אתי אחמד טיבי קודם.

משה גפני: אני אומר לכם את האמת – הפניות לתרבות הערבית, לדברים האלה שחבר הכנסת סידר הן נדירות.

משה גפני: אני מכיר כאן את הוועדה – הן לא דברים שנעשים בכל יום.

משה גפני: זה לא דברים שגרתיים בנוהל הרגיל.

משה גפני: אני סבור שצריך לאפשר לו להעביר את זה.

משה גפני: זאת העברה גדולה של משרד המדע והתרבות.

משה גפני: יש שם דברים שאין לי בהם שום נגיעה מבחינה סקטוריאלית או מבחינה חרדית.

משה גפני: אין לי שום עניין שם.

משה גפני: יש לי עניין לעזור לאחמד טיבי בנושא של הציבור הערבי שדי מופלה לרעה תקציבית.

משה גפני: אז אם אני לא יכול לבקש להביא את זה היום אם היועצת המשפטית לא תיתן לי, ובצדק, כי זה לא בנוהל; אלא אם כן האופוזיציה מחליטה שהיא מסכימה.

משה גפני: אם האופוזיציה מחליטה שהיא מסכימה אני שם את זה על סדר היום.

אראל מרגלית: אנחנו נרצה לראות את התקנה הזאת.

אראל מרגלית: נעשה התייעצות.

<קריאות: - - -

אחמד טיבי: - - - אנחנו מסכימים.

עודד פורר: אדוני היושב-ראש, אני מבקש שהעניין שהובא שלא במסגרת הנוהל – אני מבקש גם את הזמן ללמוד אותו.

עודד פורר: אני גם רוצה להבין מה בדיוק ראש הממשלה הבטיח או קיבל כדי להביא את זה לא במסגרת הנוהל, בנוהל מקוצר.

משה גפני: ראש הממשלה לא בעניין.

עודד פורר: אה, האוצר הביא את זה על דעתו?

בצלאל סמוטריץ': סתם טיבי קיבל את זה.

בצלאל סמוטריץ': כזה חריג.

באסל גטאס: אתם רואים ערבים - - -

עודד פורר: אני רואה נוהל, אני רוצה לעבוד לפי הנוהל.

עודד פורר: אני לא קבעתי פה נוהל.

משה גפני: משרד האוצר, בבקשה, תגיד מה ההעברה הזאת.

באסל גטאס: מה הוא עשה עם הנוהל?

בצלאל סמוטריץ': אל תגיד לי, עזוב.

בצלאל סמוטריץ': אתם עצרתם אתמול מה שלא מצא חן בעיניכם.

בצלאל סמוטריץ': גמרנו.

בצלאל סמוטריץ': או שתהיו עקביים בהקפדה שלכם על הנוהל התקין או שלא תהיו עקביים.

בצלאל סמוטריץ': אל תעבירו מה שנראה לכם, ומה שלא נראה לכם אל תעבירו.

אראל מרגלית: דרך אגב, אנחנו העברנו אתמול לרווחה - -

בצלאל סמוטריץ': מה שתקשורתית לא יכולתם לעשות, אתמול העברתם.

אראל מרגלית: לא נכון.

בצלאל סמוטריץ': עזוב, אל תהיו ציניים.

בצלאל סמוטריץ': תעשה לי טובה.

אראל מרגלית: - - -

בצלאל סמוטריץ': או שתלכו עד הסוף - - -

סתיו שפיר: במקום להעביר לעוטף עזה העברתם - - - להתנחלויות.

בצלאל סמוטריץ': - - אל תהיו צבועים.

סתיו שפיר: איך אתה לא מתבייש בכלל להגיד דברים כאלה.

בצלאל סמוטריץ': או שתקפידו עד הסוף או שלא תקפידו.

מיקי לוי: מה אתה מדבר?

מיקי לוי: ארבעים מיליארד שקל.

מיקי לוי: מה אנחנו מעבירים?

מיקי לוי: חמישה מיליארד?

סתיו שפיר: מאות מיליונים.

סתיו שפיר: תתבייש.

מיקי לוי: - - שדפקו אותו ולא היה צריך להיות - - -

בצלאל סמוטריץ': אני עכשיו מדבר על ההקפדה.

בצלאל סמוטריץ': הרי סתיו תמיד מקפידה על המנהל התקין - - -

מיקי לוי: - - על תשעה מיליון שקל.

סתיו שפיר: - - - ציבור שלם - - -למתנחלים מגיע יותר - -

בצלאל סמוטריץ': - - -

סתיו שפיר: הם ערכיים יותר אז מגיע להם יותר מכולם.

בצלאל סמוטריץ': - - עכשיו למגזר הערבי אפשר להעביר מהיום להיום.

בצלאל סמוטריץ': אחמד, אתה יכול להביא עכשיו עוד פניות.

בצלאל סמוטריץ': יעבירו לך את זה.

אראל מרגלית: - - - בצלאל לא כל כך חשוב.

משה גפני: בבקשה, איליה, משרד האוצר.

<איליה כץ: אני מאגף תקציבים.

<איליה כץ: הפנייה נועדה להעביר 117 מיליון שקל לטובת תקציב משרד התרבות והספורט ותקציב משרד המדע והמטה המשותף של שני המשרדים הללו.

<איליה כץ: הפנייה מחולקת באופן הבא: חמישים וחמישה מיליון שקל מיועדים למנהל התרבות, ארבעים וחמישה מיליון שקל למנהל הספורט, שישה עשר למנהל המדע, והיתרה למטה המשותף של שני המשרדים.

<איליה כץ: השינויים העיקריים שמופיעים בפנייה הם כדלקמן: יש לנו עשרים מיליון שקל לטובת תמיכה בהקמה ושיפוצים של מתקני ספורט, 16.6 מיליון שקל באיגום תקציבי ממשלה עבור פרויקט הקריה הארכיאולוגית של ארץ ישראל בירושלים.

<איליה כץ: זה בעקבות החלטת ממשלה 1630 מ-28 במאי 2014.

משה גפני: מה זה הסיכום לגבי התרבות הערבית?

משה גפני: מי סיכם ומה סיכם?

משה גפני: מישהו שאל פה אם זה ראש הממשלה.

<איליה כץ: מדובר בסיכום משנה שעברה מתקציב 2014-2013 כפי שחבר הכנסת טיבי ציין.

<איליה כץ: מדובר בסיכום שהשימושים בגינו לא היו מסוכמים באותו תקציב.

<איליה כץ: השימושים בגינו סוכמו רק כעת.

<איליה כץ: בעקבות זאת אנחנו - - - לקרוא את הפנייה הזאת.

עודד פורר: מה זאת אומרת "רק כעת"?

עודד פורר: לפני אישור התקציב?

<איליה כץ: אחרי אישור התקציב.

סתיו שפיר: אני רוצה, בבקשה, לראות את הפרוטוקול מהסיכום הזה.

<איליה כץ: מדובר בסיכום בעל-פה.

סתיו שפיר: מה זה?

עודד פורר: אי אפשר להביא פנייה כזאת מעכשיו לעכשיו.

סתיו שפיר: סליחה, מדובר במה?

סתיו שפיר: מדובר בסיכום בעל-פה, אמרת?

<איליה כץ: אני רוצה לחדד שמדובר בסיכום שנעשה לפני הנוהל הנוכחי.

<איליה כץ: זה סיכום מתקציב 2014-2013.

<איליה כץ: בעקבות זאת הוא לא - -

עודד פורר: אז למה זה לא היה בתקציב?

עודד פורר: לפני שנייה אמרת שזה סוכם אחרי שהצבענו על התקציב.

עודד פורר: אנחנו הצבענו על התקציב בנובמבר 15'.

אחמד טיבי: לאן זה הולך?

<איליה כץ: בתקציב 2014-2013 סוכמה המסגרת.

<איליה כץ: השימושים סוכמו עכשיו.

סתיו שפיר: זה לא משנה, היה סיכום על הוצאה תקציבית, ועל-פי חוק יסוד משק המדינה זה היה צריך להיכנס לתקציב 2015.

סתיו שפיר: כל הוצאה צפויה ומתוכננת - - -

משה גפני: סתיו, אני לא נתתי לך רשות.

משה גפני: את יכולה להגיד שאת לא מסכימה וזהו.

סתיו שפיר: אז יש לי שאלה.

משה גפני: הבנתי.

סתיו שפיר: יש לי שאלה.

משה גפני: אין שאלות יותר.

סתיו שפיר: מה זאת אומרת אין שאלות?

סתיו שפיר: - -

משה גפני: אתם לא רוצים לא צריך.

סתיו שפיר: אפשרנו להעלות את זה להצבעה – חייבות להיות שאלות.

סתיו שפיר: יש פה גם עוד העברות.

סתיו שפיר: זה לא רק העברות שטיבי דיבר עליהן.

סתיו שפיר: יש פה העברות נוספות, ואנחנו נשאל עליהן שאלות.

משה גפני: אני שואל אם אפשר לשים את זה על סדר היום.

משה גפני: זאת השאלה.

אראל מרגלית: כן, אפשר.

עודד פורר: מבחינתי לא.

אראל מרגלית: בסדר, אנחנו נתייעץ ונדבר.

אראל מרגלית: מה זה המכון הארכיאולוגי, בבקשה?

עודד פורר: אני רוצה - -

אראל מרגלית: רגע.

עודד פורר: אראל, אתה עדיין לא מנהל פה את הוועדה.

עודד פורר: אתה עדיין לא מנהל הוועדה - -

אראל מרגלית: אני לא מנהל הוועדה, אבל אני שואל שאלה.

אראל מרגלית: גם אתה לא מנהל הוועדה.

עודד פורר: גם אני לא מנהל הוועדה אבל שואלים.

אראל מרגלית: שאלתי אותו שאלה - - -

משה גפני: עודד, מה אתה רוצה להגיד?

עודד פורר: מבחינתי אי אפשר לשים את זה על סדר היום.

עודד פורר: אני רוצה את הזמן ללמוד את זה בהתאם לנוהל.

עודד פורר: זאת הבקשה.

עודד פורר: אם הוועדה לא רוצה לעמוד בנוהל שלא תעמוד בנוהל.

אראל מרגלית: גפני, אני הייתי באמצע שאלה על סעיף אחר.

משה גפני: כן, אבל אני לא דן על זה.

אראל מרגלית: רגע, אבל הוא אמר - -

משה גפני: אני לא דן על זה.

משה גפני: השאלה אם לשים על סדר היום - - -

יצחק וקנין: חבל על הזמן.

יצחק וקנין: אם הוא אומר לא – חבל על כל הדיבורים האלה.

משה גפני: כן.

משה גפני: מה הדיבורים האלה?

אראל מרגלית: אנחנו מבקשים התייעצות סיעתית.

<קריאה: אז מה אם הוא אומר לא?

יצחק וקנין: זה הנוהל.

אחמד טיבי: כל העברה לערבים - - -

יצחק וקנין: אני איתך.

יצחק וקנין: אני מצביע איתך עכשיו, אחמד טיבי.

אחמד טיבי: יש לו זכות וטו?

מכלוף מיקי זוהר: אחמד, אתם צריכים להסתדר באופוזיציה.

מכלוף מיקי זוהר: אל תבואו אלינו.

<קריאות: - - -

עודד פורר: השימושים סוכמו עכשיו.

עודד פורר: אני רוצה לדעת מהם השימושים - - - אני רוצה לדעת מה הולכים לעשות עם הכספים האלה.

<קריאות: - - -

משה גפני: חמש דקות התייעצות, האופוזיציה ביקשה.

סתיו שפיר: אבל יש לנו שאלות לפני כן לאיליה.

משה גפני: אנחנו נחזור אחרי ההתייעצות ונתחיל בתקנות הטלגרף.

משה גפני: אני מחדש את הישיבה.

משה גפני: הם לא חזרו מההתייעצות הסיעתית.

משה גפני: אני ממשיך בנושאים שעל סדר היום.

משה גפני: הישיבה נעולה.